Vits er þörf þeim er víða ratar segir í Hávamálum . Vísir / Vilhelm Umsóknum í tvo fjölmennustu háskóla landsins fjölgar töluvert á milli ára . Háskóla Íslands bárust 5600 umsóknir um grunnnám fyrir næsta skólaár og nemur fjölgunin um 13% milli ára . Rúmlega 3300 umsóknir bárust um nám við Háskólann í Reykjavík en reiknað er með því að 1500 nemendur hefji nám við háskólann í haust . Þær upplýsingar fengust frá Háskóla Íslands að umsóknarfjöldinn í ár væri umtalsvert meiri en sem nemur fjölda þeirra sem lýkur stúdentsprófi í ár . Þá reyndist heildarfjöldi umsókna um grunn - og framhaldsnám nærri níu þúsund að þessu sinni en þar af eru um 1.200 umsóknir frá erlendum nemendum . Aðsókn í kennaranám eykst töluvert milli ára og sama má segja um umsóknir um nám í hjúkrunarfræði , sálfræði , tilteknar verkfræðigreinar og félagsráðgjöf . Aldrei hafa verið fleiri umsóknir um grunnnám við Háskóla Íslands en árin eftir hrun . Þær voru 6.078 árið 2011 og 6.363 árið 2012 . Svo fór þeim að fækka aðeins milli ára fram til 2017 en hafa farið upp á við eftir það . Umsóknir um framhaldsnám hafa verið stöðugri , á bilinu 2800 - 3200 umsóknir frá hruni . Flestir sækja um tölvunarfræði . Mikil fjölgun umsókna í verkfræði , sálfræði og iðnfræði Tæplega 1900 umsóknir bárust um grunnnám við háskólann sem er um 10% fjölgun frá árinu áður . Flestar umsóknir , 132 , bárust um nám í klínískri sálfræði og fjölgar þeim um 13% á milli ára . 246 umsóknir bárust um fjórar námsbrautir Íslenska orkuháskólans , samanborið við 160 árið áður . Mikil fjölgun varð í erlendum umsóknum um meistaranám í viðskiptadeild , þar með talið MBA , meistaranám í máltækni og byggingarverkfræði . Þá hefur mikil fjölgun einnig orðið í umsóknum um doktorsnám við háskólann .